Η **Σάμια Σουλούχου Χασάν** (γεννημένη στις 27 Ιανουαρίου 1960) είναι πολιτικός της Τανζανίας από το κόμμα CCM και πρόεδρος της Τανζανίας , μετά το θάνατο του προέδρου Τζον Μαγκουφούλι στις 17 Μαρτίου 2021. Έγινε η πρώτη γυναίκα αντιπρόεδρος της Τανζανίας μετά τις γενικές εκλογές του 2015, αφού εξελέγη με το κόμμα του CCM, μαζί με τον πρόεδρο Μαγκουφούλι. Οι Σουλούχου και Μαγκουφούλι επανεκλέχθηκαν για δεύτερη θητεία το 2020. Πριν από τη θητεία της ως αντιπροέδρου, διετέλεσε βουλευτής του κοινοβουλίου για την εκλογική περιφέρεια Μακουντούτσι από το 2010 έως το 2015 και ήταν επίσης υφυπουργός στο Γραφείο Αντιπροέδρου για θέματα Ένωσης από το 2010 έως το 2015.

Πριν από αυτό, υπηρέτησε ως υπουργός στην ημιαυτόνομη περιοχή της Ζανζιβάρης, στη διοίκηση του Προέδρου Αμάνι Καρούμε. Το 2014, εξελέγη Αντιπρόεδρος της Συντακτικής Συνέλευσης, η οποία είχε αναλάβει τη σύνταξη του νέου συντάγματος της χώρας. Ορκίστηκε πρόεδρος και ανέλαβε καθήκοντα στις 19 Μαρτίου 2021.

Νεαρή ηλικία
------------

Η Σουλούχου γεννήθηκε στο Σουλτανάτο της Ζανζιβάρης.

Ολοκλήρωσε τη δευτεροβάθμια εκπαίδευση το 1977 και άρχισε να εργάζεται. Στη συνέχεια, παρακολούθησε μία σειρά μαθημάτων μικρής διάρκειας με μερική απασχόληση. Το 1986, αποφοίτησε από το Ινστιτούτο Διαχείρισης Ανάπτυξης (σημερινό Πανεπιστήμιο Mzumbe) με δίπλωμα στη δημόσια διοίκηση.

Μεταξύ 1992 και 1994, σπούδασε στο Πανεπιστήμιο του Μάντσεστερ και αποφοίτησε με μεταπτυχιακό δίπλωμα στα οικονομικά. Το 2015 απέκτησε το μεταπτυχιακό της στην Κοινοτική Οικονομική Ανάπτυξη μέσω ενός κοινού προγράμματος μεταξύ του Ανοιχτού Πανεπιστημίου της Τανζανίας και του Πανεπιστημίου Southern New Hampshire.

Καριέρα
-------

Μετά τη δευτεροβάθμια εκπαίδευση, εργάστηκε στο Υπουργείο Προγραμματισμού και Ανάπτυξης ως υπάλληλος γραφείου, ενώ μετά την αποφοίτησή της με πτυχίο δημόσιας διοίκησης, εργάστηκε σε ένα έργο που χρηματοδοτήθηκε από το Παγκόσμιο Πρόγραμμα Σίτισης.

Πολιτική καριέρα
----------------

Το 2000 αποφάσισε να διεκδικήσει δημόσιο αξίωμα. Εκλέχθηκε ως μέλος με ειδικής έδρας στη Βουλή των Αντιπροσώπων της Ζανζιβάρης και διορίστηκε υπουργός από τον Πρόεδρο Αμάνι Καρούμε. Ήταν η μόνη γυναίκα υψηλού επιπέδου υπουργός στο υπουργικό συμβούλιο και την «υποτιμούσαν» οι άνδρες συνάδελφοι της λόγω του φύλου της. Εκλέχθηκε εκ νέου το 2005 και διορίστηκε ξανά ως υπουργός σε άλλο χαρτοφυλάκιο.

Το 2010, διεκδίκησε εκλογή στην Εθνοσυνέλευση, βάζοντας υποψηφιότητα στην κοινοβουλευτική εκλογική περιφέρεια του Μακουντούτσι και κέρδισε περισσότερο από 80% των ψήφων.  Ο Πρόεδρος Τζακάγια Κικουέτε την διόρισε ως Υπουργό Εξωτερικών για θέματα Ένωσης.  Το 2014, εξελέγη Αντιπρόεδρος της Συντακτικής Συνέλευσης που είχε αναλάβει τη σύνταξη του νέου συντάγματος της χώρας.

Τον Ιούλιο του 2015 ο προεδρικός υποψήφιος του CCM Τζον Μαγκουφούλι την επέλεξε ως υποψήφιο για τις εκλογές του 2015, καθιστώντας την την πρώτη γυναίκα υποψήφια στην ιστορία του κόμματος. Στη συνέχεια έγινε η πρώτη γυναίκα αντιπρόεδρος στην ιστορία της χώρας μετά τη νίκη του Μαγκουφούλι στις εκλογές.

Μετά τον θάνατο του Προέδρου Μαγκουφούλι στις 17 Μαρτίου 2021, η Σουλούχου, ως αντιπρόεδρος, τον διαδέχθηκε προεδρία για να υπηρετήσει το υπόλοιπο της δεύτερης πενταετούς θητείας του Μαγκουφούλι. Ορκίστηκε στις 19 Μαρτίου και έγινε η έκτη πρόεδρος της Τανζανίας και η πρώτη γυναίκα που κατέχει το αξίωμα. Επίσης είναι η δεύτερη πρόεδρος από τη Ζανζιβάρη και η δεύτερη μουσουλμάνα πρόεδρος, μετά τον Άλι Χασάν Μουίνι, ο οποίος υπηρέτησε από το 1985 έως το 1995. Επίσης, είναι μία από τις δύο γυναίκες αρχηγούς κρατών της Αφρικής, μαζί με την με την Σάλε- Γουόρκ Ζέουντα της Αιθιοπίας.

Τον Σεπτέμβριο του 2021, η Samia Suluhu επιβεβαίωσε ότι σκοπεύει να είναι υποψήφια πρόεδρος το 2025 και έτσι να γίνει η πρώτη εκλεγμένη γυναίκα πρόεδρος της χώρας εάν κερδίσει.

Προσωπική ζωή
-------------

Το 1978 παντρεύτηκε τον Χαφίντ Αμέιρ, επί του παρόντος συνταξιούχο γεωργικό λειτουργό. Έχουν τέσσερα παιδιά. Η κόρη της Μουάνου Χαφίντ Αμέιρ (γεννημένη το 1982), το δεύτερο παιδί του ζευγαριού, είναι μέλος με ειδική έδρα της Βουλής των Αντιπροσώπων της Ζανζιβάρης.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  time.com/collection/100-most-influential-people-2022/6177684/samia-suluhu-hassan/.
3. ↑  «Constitution of Tanzania». Where the office of President becomes vacant by reason of the death of the President, his resignation, loss of the electoral qualifications or inability to perform his functions due to physical infirmity, or failure to discharge the duties and functions of the office of President, then the Vice-President shall be sworn in and become the President for the unexpired period of the term of five years
4. ↑  «Member of Parliament CV». Parliament of Tanzania. Αρχειοθετήθηκε από το πρωτότυπο στις 15 Ιουλίου 2015. Ανακτήθηκε στις 19 Φεβρουαρίου 2013.
5. ↑  «Member of Parliament CV». Parliament of Tanzania. Αρχειοθετήθηκε από το πρωτότυπο στις 13 Ιουλίου 2015. Ανακτήθηκε στις 16 Ιουλίου 2021.
6. ↑  Mwakyusa, Alvar (2014-09-18). «Samia Suluhu Hassan: A tough journey from activism to politics». *Daily News*. Αρχειοθετήθηκε από το πρωτότυπο στις 2015-08-12.. Ανακτήθηκε στις 2015-08-12.
7. ↑  «Member of Parliament CV». Parliament of Tanzania. Αρχειοθετήθηκε από το πρωτότυπο στις 13 Ιουλίου 2015. Ανακτήθηκε στις 19 Φεβρουαρίου 2013.
8. ↑  Mwakyusa, Alvar (2014-09-18). «Samia Suluhu Hassan: A tough journey from activism to politics». *Daily News*. Αρχειοθετήθηκε από το πρωτότυπο στις 2015-08-12.. Ανακτήθηκε στις 2015-08-12.
9. 1 2  Mwakyusa, Alvar (2014-09-18). «Tanzania: Samia Suluhu Hassan – a Tough Journey From Activism to Politics». *AllAfrica*. Αρχειοθετήθηκε από το πρωτότυπο στις 2019-08-05.. Ανακτήθηκε στις 2016-11-16.
10. ↑  «Tanzania: History Made as Samia Picked Running Mate». *AllAfrica*. 2015-07-13. Αρχειοθετήθηκε από το πρωτότυπο στις 2016-11-16.. Ανακτήθηκε στις 2016-11-16.
11. ↑  Mwakyusa, Alvar (2014-03-14). «Tanzania: Union 'Stalwart' Samia Is CA Vice-Chairperson». *AllAfrica*. Αρχειοθετήθηκε από το πρωτότυπο στις 2014-03-14.. Ανακτήθηκε στις 2016-11-16.
12. ↑  Mohammed, Omar (12 Ιουλίου 2015). «Tanzania's ruling party nominates John Magufuli as presidential candidate». *Quartz*. Αρχειοθετήθηκε από το πρωτότυπο στις 11 Αυγούστου 2015. Ανακτήθηκε στις 12 Αυγούστου 2015.
13. ↑  Kalinaki, K. Daniel (2015-10-30). «CCM's John Magufuli declared Tanzania fifth president». *The East African*. Αρχειοθετήθηκε από το πρωτότυπο στις 2015-10-31.. Ανακτήθηκε στις 2015-10-31.
14. ↑  «Η Τανζανία έχει για πρώτη φορά γυναίκα πρόεδρο- Μετά τον θάνατο του Μαγκουφούλι | LiFO». *www.lifo.gr*. 19 Μαρτίου 2021. Ανακτήθηκε στις 20 Μαρτίου 2021.
15. ↑  «John Magufuli: Tanzania's president dies aged 61 after health rumors». *BBC News*. 2021-03-17. .
16. ↑  Mwakyusa, Alvar (2014-09-18). «Samia Suluhu Hassan: A tough journey from activism to politics». *Daily News*. Αρχειοθετήθηκε από το πρωτότυπο στις 2015-08-12.. Ανακτήθηκε στις 2015-08-12.
17. ↑  «Hon. Wanu Hafidh Ameir». *zanzibarassembly.go.tz*. Αρχειοθετήθηκε από το πρωτότυπο στις 18 Μαρτίου 2021. Ανακτήθηκε στις 18 Μαρτίου 2021.
18. ↑  «Samia Suluhu Hassan - the woman set to become Tanzania's next president» (στα αγγλικά). *BBC News*. 2021-03-18.. Ανακτήθηκε στις 2021-03-18.

Εξωτερικοί σύνδεσμοι
--------------------

* Πολυμέσα σχετικά με το θέμα  Samia Suluhu στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 35161879289433612598
* GND: 1242987878

 |

 |